**Παρουσία Δημάρχου Καστοριάς, Προέδρου Δ.Σ. και Προέδρου Πρωτοβάθμιας Σχολικής Επιτροπής στο Συνέδριο για την Παραγωγική Ανασυγκρότηση**

Στο Συνέδριο για την Παραγωγική Ανασυγκρότηση, στην Περιφέρεια Δυτικής Μακεδονίας, παραβρέθηκαν ο Δήμαρχος Καστοριάς κ. Ανέστης Αγγελής, ο Πρόεδρος του Δημοτικού Συμβουλίου κ. Ιωάννης Τόμου και ο Πρόεδρος της Πρωτοβάθμιας Σχολικής Επιτροπής κ. Δημήτρης Στυλιάδης. Στα πλαίσια του αποκεντρωμένου διαλόγου, τέθηκαν υπόψη του Υπουργού Παιδείας, Έρευνας και Θρησκευμάτων κ. Κώστα Γαβρόγλου τα εξής:

α) Η προοπτική της δημιουργίας Δημόσιας Βιβλιοθήκης, με δεδομένη την παραχώρηση του οικοπέδου από τον Δήμο Καστοριάς προς το Υπουργείο.

β) Η ανάγκη αξιοποίησης των κτηριακών εγκαταστάσεων και η θεσμοθέτηση Πανεπιστημιακής Σχολής, στο πλαίσιο του Πανεπιστημίου Δυτικής Μακεδονίας.

γ) Προσδιορίσθηκε το υψηλό κόστος θέρμανσης των σχολείων, στην περιοχή μας και τέθηκε αίτημα για αύξηση της χρηματοδότησης.